Alnes

Alnes er en tettbebyggelse i Giske kommune på Sunnmøre i Møre og Romsdal. Bygda ligger på en halvøy på nordsiden av Godøy, og er knyttet til fastlandet via Godøytunnelen til øya Giske, Giskebrua til Valderøy og Valderøytunnelen til Ellingsøy. 

I 2006 var innbyggertallet 205 personer, men antallet innbyggere sank til under 200 i 2007, og dermed mistet Alnes sin status som tettsted. Folketallet i 2017 var 181.Statstikkbanken; ssb.no

Navnet Alnes kan være dannet av treslaget alm, eller av et tapt elvenavn «Alma» eller «Alna».Alnes; norskstadnamnleksikon.no

Alnes fikk status som utvalgt kulturlandskap i jordbruket i 2017,10 nye utvalde kulturlandskap i jordbruket; regjeringen.no, 23.6.2017 som «eit typisk fiskarbondelandskap
på nordvestlandet.»Utvalgte kulturlandskap i jordbruket - nye områder 2017-2020; Tilråding til Landbruks- og matdepartementet og Klima- og miljødepartementet fra Miljødirektoratet, Riksantikvaren og Landbruksdirektoratet, 15.5.2017

Under andre verdenskrig var det en tysk stilling i Alnesfyret. Området rundt Alnes fyr er nå fredet av riksantikvaren som de vil bevare inntrykket av fyret. Fyret ble bygget av Kristian Mork, som også bygde fyret på Høgstein-Godøy.
 Galleri 

 Referanser 

Kategori:Bosetninger i Giske
Kategori:Fiskevær i Møre og Romsdal